એસ.ઓ.જી.ના ઇન્ચાર્જ પી.આઇ. એચ.એમ. ચૌહાણે જણાવ્યું હતું કે, આ ત્રિપુટી ગુજરાત શિક્ષણ બોર્ડ, એમ.એસ. યુનિવર્સિટી, ગુજરાત યુનિવર્સિટી સહિત ગુજરાતની કોઇ પણ યુનિવર્સિટી, શૈક્ષણિક ઇન્સ્ટીટ્યૂટની માર્કશીટો બનાવતી હતી. તેના મુકેશ પરમારના ઘરમાંથી વડોદરા, અમદાવાદ, સુરત, રાજકોટ સહિત ગુજરાતના વિવિધ શહેરોમાં આવેલી શૈક્ષણિક ઇન્સ્ટીટ્યૂટોના સિક્કા મળી આવ્યા છે. આ ટોળકી છેલ્લા બે વર્ષથી ડુપ્લીકેટ માર્કશીટ બનાવવાનું કૌંભાડ ચલાવી રહી હતી. આ ટોળકી એક માર્કશીટ બનાવવાના રૂપિયા 25 હજાર લેતી હતી. ભુશીરા કરણ પટેલે કોમર્સમાં ગ્રેજ્યુએટ કરેલું છે. મુકેશ પરમાર એલ.એલ.બી.ના છેલ્લા વર્ષમાં અભ્યાસ કરી રહ્યો છે.